

 **REPUBLIKA HRVATSKA**

**KRAPINSKO – ZAGORSKA ŽUPANIJA**

OPĆINA HUM NA SUTLI

 OPĆINSKI NAČELNIK

**KLASA:** 810-06/20-01/2

**URBROJ:** 2214/02-03-20-

 **Hum na Sutli,** 16. ožujak 2020.

 Na temelju članka 21. Zakona o sustavu civilne zaštite, („Narodne novine“ broj 82/15, 118/18.), Pravilnika o sastavu Stožera, načinu rada te uvjetima za imenovanje načelnika, zamjenika načelnika i članova Stožera civilne zaštite ( „Narodne novine“ broj 126/19 i 17/20 ) i članka 47. Statuta Općine Hum na Sutli ("Službeni glasnik Krapinsko-zagorske županije" br. 11/13 i 7/18), Stožer civilne zaštite Općine Hum na Sutli dana 16. ožujka 2020. godine, donio je

**ODLUKU**

**u cilju prevencije širenja virusa COVID-19 na području općine Hum na Sutli**

U cilju prevencije širenja virusa COVID-19 na području Općine Hum na Sutli, a prema preporukama Zavoda za javno zdravstvo i uputama Stožera civilne zaštite RH, te Stožera civilne zaštite Općine Hum na Sutli daju se sljedeće obavijesti i preporuke:

* Na području Općine Hum na Sutlu posvetiti će se posebnu pozornost stanovnicima koji nemaju svojih bližnjih ili nisu u sustavu socijalne zaštite maksimalno pružiti će im se pomoć preko volontera / Karitasa ili Crvenog Križa;
* **Gradsko društvo Crvenog križa Pregrada - Hum na Sutli - Desinić**  osigurat će stručnu i kontroliranu pomoć oko nabavke živežnih namirnica i lijekova svim građanima koji žive sami, stariji su i nemoćni **(098/857-120 - telefon je otvoren od 0-24 sata)**
* Na području Općine Hum na Sutli do daljnjega se odgađaju sva okupljanja stanovništva na otvorenom i zatvorenom prostoru u organizaciji Općine Hum na Sutli, Turističke zajednice Općine Hum na Sutli i proračunskih korisnika Općine Hum na Sutli;
* **Od ponedjeljka, 16. ožujka 2020. privremeno se zatvara Narodna knjižnica Hum na Sutli sve do opoziva;**
* **Od ponedjeljka, 16. ožujka 2020. privremeno prestaje sa radom dječji vrtić „ Balončica „ Hum na Sutli sve do opoziva;**
* Obustavlja se korištenje prostora u vlasništvu Općine Hum na Sutli: vijećnica i svi drugi prostori i dvorane koje su do sada koristile udruge s područja Općine Hum na Sutli za svoje programe i razne manifestacije;
* Prestaju važiti sva izdana odobrenja za povremeno/privremeno korištenje prostora u vlasništvu Općine Hum na Sutli u razdoblju od 16. ožujka 2020. godine do daljnjega;
* Službenici Upravnog odjela Općine Hum na Sutli radit će prema uobičajenom rasporedu, ali se ograničava rad sa strankama na način da će se uglavnom komunikacija vršiti putem telefona na **broj 049/382 382** ili putem e-maila: pisarnica@humnasutli.hr
* Poduzećima: Humkom d.o.o. ([www.humkom.hr](http://www.humkom.hr)) , Humvio d.o.o. ([www.humvio.hr](http://www.humvio.hr)) i Humplin d.o.o. ([www.humplin.hr](http://www.humplin.hr)) daje se naputak da se komunikacija sa strankama, odnosno korisnicima usluga vrše putem telefona ili putem e-maila;
* Komunalno poduzeće Humkom d.o.o. treba uspostaviti posebne mjere koje se odnose na posljednje ispraćaje pokojnika na grobljima kojima upravlja Humkom d.o.o., na način da se pogrebi i ispraćaji održavaju isključivo u krugu uže rodbine;
* **Opća preporuka za sve građane na radnim mjestima i izvan njih da su se dužni pridržavati preporučenih higijenskih mjera i mjera opreza, izbjegavati bliske kontakte s osobama koje imaju respiratorne simptome, održavati higijenu okoline i radnog mjesta u smislu čišćenja i dezinfekcije radnih površina i predmeta, provjetravanja radnog prostora te isto savjetovati građanima/strankama s kojima su u komunikaciji;**
* Preporučuje se svim stanovnicima općine Hum na Sutli, da što je manje moguće koriste **usluge zdravstvenih ustanova,** radi očuvanja integriteta medicinskog sustava i nepotrebnog izlaganja sebe i drugih opasnostima prenošenja zaraze, **kontaktirati isključivo na telefon 049/341-158;**
* Mole se stanovnici Općine Hum na Sutli koji su, radi poslovnih ili privatnih razloga, boravili u virusom zahvaćenim zonama, da postupe savjesno i odgovorno te da se, u skladu s preporukama struke, telefonskim putem jave dežurnom epidemiologu i postupaju po naputku.

**APELIRAMO na građane da budu maksimalno savjesni i odgovorni u cilju zaštite zdravlja**

**OPĆINSKI NAČELNIK PREDSJEDNIK STOŽERA CZ**

**Zvonko Jutriša, dipl.ing.stroj. Marijan Čuček**